title: Регламент за изпълнение (ЕС) № 834/2014 на Комисията от 22 юли 2014 година за определяне на правила за прилагането на общата рамка за мониторинг и оценка на общата селскостопанска политика

text:
               1.8.2014

               BG

               Официален вестник на Европейския съюз

               L 230/1

         РЕГЛАМЕНТ ЗА ИЗПЪЛНЕНИЕ (ЕС) № 834/2014 НА КОМИСИЯТА
   от 22 юли 2014 година
   за определяне на правила за прилагането на общата рамка за мониторинг и оценка на общата селскостопанска политика
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (1), и по-специално член 110, параграфи 2 и 4 от него,
   като има предвид, че:

               (1)

               В Регламент (ЕС) № 1306/2013 се предвижда обща рамка за мониторинг и оценка за измерване на резултатите от общата селскостопанска политика (ОСП). За прилагането на тази рамка е необходимо да бъдат установени правила, които осигуряват всеобхватна и редовна оценка на напредъка, ефективността и ефикасността на ОСП по отношение на определените цели. За да могат държавите членки и Комисията да въведат съгласувана рамка за мониторинг и оценка, следва да бъде определен набор от общи показатели, посочени в член 110, параграф 2 от Регламент (ЕС) № 1306/2013.

               (2)

               Тези показатели следва да бъдат свързани със структурата и целите на ОСП и да се основават на измерими елементи. По тази причина следва да се определят различни видове показатели, за да може ОСП да бъде оценена на всички равнища. Показателите за въздействие следва да отразяват общите основни цели на ОСП, посочени в член 110, параграф 2 от Регламент (ЕС) № 1306/2013. За всяка от тези общи основни цели може да се определят по-конкретни цели, за които е необходимо да се установят показатели за резултатите. Тези конкретни цели включват доходите на земеделските стопанства и променливостта на тези доходи, подобряването на конкурентоспособността на селскостопанския сектор, стабилността на пазарите, очакванията на потребителите, предоставянето на обществени блага и опазването на околната среда, смекчаването на последиците от изменението на климата и приспособяването към тях, запазването на разнообразно селско стопанство, както и специфичните цели, определени за Европейския земеделски фонд за развитие на селските райони (ЕЗФРСР), а именно приоритетите на Съюза за развитие на селските райони. Освен това конкретното прилагане на инструментите на ОСП следва да бъде наблюдавано въз основа на показатели за изпълнението, които могат да отразят това оперативно равнище на ОСП.

               (3)

               Важно е да се гарантира, че държавите членки и Комисията могат да използват рамката за мониторинг и оценка ефективно и в необходимия момент. Поради това следва да се предвиди държавите членки да изпращат информацията, необходима за мониторинга и оценката на ОСП, в рамките на определените в съответните регламенти срокове. С оглед да се избегне ненужна административна тежест, Комисията следва — доколкото е възможно — да използва информацията, с която вече разполага.

               (4)

               Мерките, предвидени в настоящия регламент, са в съответствие със становището на Комитета по земеделските фондове,

         ПРИЕ НАСТОЯЩИЯ РЕГЛАМЕНТ:
   Член 1
   Показатели
   Показателите, които дават възможност за оценка на напредъка, ефективността и ефикасността на общата селскостопанска политика (ОСП) по отношение на нейните цели, посочени в член 110, параграф 2 от Регламент (ЕС) № 1306/2013, трябва да са измерими. Тези показатели включват:

               а)

               показателите за въздействието, посочени в раздел 1 от приложението към настоящия регламент, които отразяват областите на очаквано въздействие на ОСП;

               б)

               показателите за резултатите, посочени в раздел 2 от приложението към настоящия регламент, които отразяват основните постижения на:

                           i)

                           Регламент (ЕС) № 1305/2013 на Европейския парламент и на Съвета (2);

                           ii)

                           Регламент (ЕС) № 1306/2013;

                           iii)

                           Регламент (ЕС) № 1307/2013 на Европейския парламент и на Съвета (3); и

                           iv)

                           Регламент (ЕС) № 1308/2013 на Европейския парламент и на Съвета (4);

               в)

               показателите за изпълнението, посочени в раздел 3 от приложението към настоящия регламент, които отразяват прилагането на съответните инструменти на ОСП;

               г)

               контекстуалните показатели, посочени в раздел 4 от приложението към настоящия регламент, които отразяват различни аспекти на общите контекстуални тенденции с вероятно влияние върху прилагането, постиженията и резултатите от ОСП.

         Показателите за резултатите, показателите за изпълнението и контекстуалните показатели, които са от значение за мониторинга и оценката на Европейския земеделски фонд за развитие на селските райони (ЕЗФРСР), са определени в Регламент за изпълнение (ЕС) № 808/2014 на Комисията (5).
   Член 2
   Предоставяне на информация
   1.   Държавите членки предоставят на Комисията информацията, необходима за извършване на мониторинга и оценката на изпълнението на ОСП, в рамките на предвидените в регламенти (ЕС) № 1305/2013, (ЕС) № 1306/2013, (ЕС) № 1307/2013 и (ЕС) № 1308/2013 срокове за докладване и съобщаване на информация за използването на инструментите на ОСП. Тази информация трябва да е точна и надеждна.
   2.   За целите на общата рамка за мониторинг и оценка Комисията използва — доколкото е възможно — следната информация, която вече е предоставена от държавите членки чрез съществуващите инструменти за обмен на информация:

               а)

               информация, уведомления и доклади, предоставени на Комисията във връзка с прилагането на инструментите, които се използват в рамките на ОСП, и с прилагането на съответното законодателство на Съюза в областта на околната среда;

               б)

               информация, предоставена на Комисията за целите на уравняването на сметки;

               в)

               информация, предоставена на Евростат.

         Член 3
   Настоящият регламент влиза в сила на седмия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 юли 2014 година.

            За Комисията

            Председател

         José Manuel BARROSO

      (1)  ОВ L 347, 20.12.2013 г., стр. 549.

      (2)  Регламент (ЕС) № 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета (ОВ L 347, 20.12.2013 г., стр. 487).

      (3)  Регламент (ЕС) № 1307/2013 на Европейския парламент и на Съвета от 17 декември 2013 г. за установяване на правила за директни плащания за земеделски стопани по схеми за подпомагане в рамките на общата селскостопанска политика и за отмяна на Регламент (ЕО) № 637/2008 на Съвета и Регламент (ЕО) № 73/2009 на Съвета (ОВ L 347, 20.12.2013 г., стр. 608).

      (4)  Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (ОВ L 347, 20.12.2013 г., стр. 671).

      (5)  Регламент за изпълнение (ЕС) № 808/2014 на Комисията от 17 юли 2014 г. за определяне на правила за прилагането на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (ЕЗФРСР) (ОВ L 227, 31.7.2014 г., стр. 18).

      ПРИЛОЖЕНИЕ
      Показатели на общата рамка за мониторинг и оценка на ОСП
      1.   Показатели за въздействието, посочени в член 1, първа алинея, буква а)

                  1.

                  Земеделски предприемачески доход

                  2.

                  Земеделски факторен доход

                  3.

                  Обща факторна производителност в селското стопанство

                  4.

                  Променливост на цените на стоките в ЕС

                  5.

                  Развитие на потребителските цени на хранителните продукти

                  6.

                  Търговски баланс в областта на селското стопанство

                  7.

                  Емисии от селското стопанство

                  8.

                  Индекс на птиците, живеещи върху земеделски земи

                  9.

                  Земеделие с висока природна стойност

                  10.

                  Водочерпене за земеделски цели

                  11.

                  Качество на водите

                  12.

                  Органични вещества в почвите на обработваемата земя

                  13.

                  Причинена от вода ерозия на почвата

                  14.

                  Равнище на заетост в селското стопанство

                  15.

                  Степен на бедност в селските райони

                  16.

                  БВП на глава от населението на селските райони

            2.   Показатели за резултатите, посочени в член 1, първа алинея, буква б)

                  1.

                  Дял на преките помощи в земеделския доход

                  2.

                  Променливост на доходите на земеделските стопанства

                              —

                              По вид стопанство

                              —

                              По икономически размер

                  3.

                  Добавена стойност за първичните производители в хранителната верига

                  4.

                  Износ на селскостопански продукти от ЕС

                              —

                              Дял на износа на селскостопански продукти от ЕС в световния износ

                              —

                              Дял на крайните продукти в износа на селскостопански продукти от ЕС

                  5.

                  Публична интервенция: обем (%) на продуктите, изкупени за интервенционно складиране, в общата продукция на ЕС

                  6.

                  Частно складиране: обем (%) на продуктите под режим на частно складиране в общата продукция на ЕС

                  7.

                  Възстановявания при износ: обем (%) на продуктите, изнесени с възстановявания при износ, в общата продукция на ЕС

                  8.

                  Сравнение на цените на стоките в ЕС със световните цени (разбити по продукти)

                  9.

                  Сравнение на стойността на продукцията, произведена по схеми за качество на ЕС, с общата стойност на селскостопанската и хранителна продукция

                  10.

                  Значение на биологичното земеделие

                              —

                              Дял на площта за биологично земеделие в общата използвана земеделска площ (ИЗП)

                              —

                              Дял на биологичното животновъдство в общото животновъдство

                  11.

                  Разнообразие на културите

                              —

                              В едно стопанство (брой стопанства, разбит по броя на културите и размера)

                              —

                              В регион

                  12.

                  Дял на пасищата в общата ИЗП

                  13.

                  Дял на приоритетните екологични площи (ПЕП) в обработваемите земи

                  14.

                  Дял на площите, на които се прилагат практики за екологизиране

                  15.

                  Нетни емисии на парникови газове от селскостопански почви

                  16.

                  Структурно разнообразие

                              —

                              В абсолютно изражение

                              —

                              В относително изражение

                  17.

                  Допълнителни показатели за резултатите, посочени в Регламент за изпълнение (ЕС) № 808/2014

            3.   Показатели за изпълнението, посочени в член 1, първа алинея, буква в)

         Преки плащания

         Схема за основно плащане

                  —

                  Брой земеделски производители

                  —

                  Брой хектари

         Схема за единно плащане на площ

                  —

                  Брой земеделски производители

                  —

                  Брой хектари

         Преходно национално подпомагане (ПНП)

                  —

                  Брой земеделски производители

                  —

                  Брой единици, за които се отпуска ПНП (хектари/животни/други)

         Преразпределително плащане

                  —

                  Брой земеделски производители

                  —

                  Брой хектари

         Екологизиране

                  —

                  Общ брой земеделски производители, които трябва да изпълняват най-малко едно задължение за екологизиране

                  —

                  Общ брой хектари, декларирани от тези земеделски производители

         Освобождавания от задължения за екологизиране

                  —

                  Брой освободени земеделски производители, разбити по: производители, развиващи биологично земеделие/освободени от диверсификация на културите/освободени от задължението за ПЕП

                  —

                  Брой хектари, декларирани от тези земеделски производители (производители, развиващи биологично земеделие/освободени от диверсификация на културите/освободени от задължението за ПЕП)

         Диверсификация на културите

                  —

                  Брой земеделски производители, които са подложени на диверсификация на културите (с 2 култури; с 3 култури)

                  —

                  Брой хектари обработваема земя, декларирани от земеделските производители, подложени на диверсификация на културите (с 2 култури; с 3 култури)

         Постоянни пасища

                  —

                  Брой земеделски производители с постоянни пасища, които се отчитат за изискваното съотношение

                  —

                  Брой хектари, заети от декларираните от земеделските производители постоянни пасища, които се отчитат за изискваното съотношение

                  —

                  Брой земеделски производители с постоянни пасища в райони, определени за екологично чувствителни зони

                  —

                  Брой декларирани от тези земеделски производители хектари, заети от екологично чувствителни постоянни пасища

                  —

                  Брой хектари от определените за екологично чувствителни постоянни пасища (общо)

         ПЕП

                  —

                  Брой земеделски производители, които са подложени на изискванията за ПЕП

                  —

                  Брой хектари обработваема земя, декларирани от земеделските производители, подложени на ПЕП

                  —

                  Брой хектари, декларирани от земеделските производители като ПЕП, разбити по видове ПЕП

         Равностойност

                  —

                  Брой земеделски производители, прилагащи еквивалентни мерки (схеми за сертифициране или мерки за агроекология и климат)

                  —

                  Брой хектари, декларирани от земеделските производители, прилагащи еквивалентни мерки (схеми за сертифициране или мерки за агроекология и климат)

         Плащане за млади земеделски производители

                  —

                  Брой земеделски производители

                  —

                  Брой хектари

         Схема за подпомагане на земеделски производители с малки стопанства

                  —

                  Брой земеделски производители

                  —

                  Брой хектари

         Доброволно обвързано с производството подпомагане

                  —

                  Брой бенефициери на доброволно обвързано с производството подпомагане (разбити по сектори)

                  —

                  Допустими количества (брой хектари/брой животни, разбити по сектори)

                  —

                  Брой хектари

                  —

                  Брой животни

         Плащане за райони с природни ограничения

                  —

                  Брой земеделски производители

                  —

                  Брой хектари

         Национални програми за сектора на памука

                  —

                  Брой земеделски производители

                  —

                  Брой хектари

         Пазарни мерки

         Публична интервенция

                  —

                  Обем

                  —

                  Продължителност

         Частно складиране

                  —

                  Обем

                  —

                  Продължителност

         Възстановявания при износ

                  —

                  Обем на продуктите, изнесени с възстановявания при износ

         Извънредна мярка

                  —

                  [според случая]

         Организации на производители

                  —

                  Дял (%) на продукцията, продадена от организации на производители и асоциации на организации на производители

         Схеми за училищата

                  —

                  Брой крайни бенефициенти по схемата за предлагане на мляко в училищата

                  —

                  Брой крайни бенефициенти по схемата за предлагане на плодове в училищата

         Лозаро-винарски сектор

                  —

                  Брой хектари на нови лозови насаждения

                  —

                  Брой хектари на преструктурираните лозови насаждения

                  —

                  Брой проекти за популяризиране на лозаро-винарския сектор

                  —

                  Брой проекти, свързани с инвестиционни и иновационни мерки

         Хоризонтални въпроси

         Кръстосано спазване

                  —

                  Брой хектари за които се прилага кръстосано спазване

                  —

                  Дял плащания по ОСП, за които се прилага кръстосано спазване

         Политика за качество

                  —

                  Географски указания в лозаро-винарския сектор

                  —

                  Брой нови защитени наименования за произход, защитени географски указания и храни с традиционно специфичен характер, разбити по сектори

         Биологично земеделие

                  —

                  Брой хектари (общо и в процес на преминавате към биологичното земеделие)

                  —

                  Брой сертифицирани и регистрирани земеделски производители, развиващи биологично земеделие

         Политика за популяризиране

                  —

                  Брой програми (в ЕС и извън него)

                  —

                  Брой нови предлагащи организации

         Система за съвети в селското стопанство

                  —

                  Брой консултирани земеделски производители

         Развитие на селските райони

      Показателите за изпълнението, посочени в Регламент за изпълнение (ЕС) № 808/2014
      4.   Контекстуални показатели, посочени в член 1, първа алинея, буква г)

      Показателите, посочени в Регламент за изпълнение (ЕС) № 808/2014


title: Регламент за изпълнение (ЕС) № 250/2011 на Комисията от 14 март 2011 година за определяне на фиксирани стойности при внос за определяне на входната цена на някои плодове и зеленчуци

text:
               15.3.2011

               BG

               Официален вестник на Европейския съюз

               L 67/22

         РЕГЛАМЕНТ ЗА ИЗПЪЛНЕНИЕ (ЕС) № 250/2011 НА КОМИСИЯТА
   от 14 март 2011 година
   за определяне на фиксирани стойности при внос за определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент (ЕО) № 1580/2007 на Комисията от 21 декември 2007 г. за определяне на правила за прилагане на регламенти (ЕО) № 2200/96, (ЕО) № 2201/96 и (ЕО) № 1182/2007 на Съвета в сектора на плодовете и зеленчуците (2), и по-специално член 138, параграф 1 от него,
   като има предвид, че:
   в изпълнение на резултатите от Уругвайския кръг от многостранните търговски преговори Регламент (ЕО) № 1580/2007 посочва критерии за определяне от Комисията на фиксирани стойности при внос от трети страни за продуктите и периодите, посочени в приложение XV, част A от посочения регламент,
   ПРИЕ НАСТОЯЩИЯ РЕГЛАМЕНТ:
   Член 1
   Фиксираните стойности при внос, посочени в член 138 от Регламент (ЕО) № 1580/2007, са определени в приложението към настоящия регламент.
   Член 2
   Настоящият регламент влиза в сила на 15 март 2011 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 14 март 2011 година.

            За Комисията, от името на председателя,

         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 350, 31.12.2007 г., стр. 1.

      ПРИЛОЖЕНИЕ
      Фиксирани стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Кодове на трети страни (1)

                  Фиксирана вносна стойност

                  0702 00 00

                  MA

                  54,4

                  TN

                  97,4

                  TR

                  84,0

                  ZZ

                  78,6

                  0707 00 05

                  JO

                  158,2

                  TR

                  164,7

                  ZZ

                  161,5

                  0709 90 70

                  MA

                  41,1

                  TR

                  137,4

                  ZZ

                  89,3

                  0805 10 20

                  EG

                  54,3

                  IL

                  78,4

                  JM

                  51,6

                  MA

                  47,3

                  TN

                  45,0

                  TR

                  68,6

                  ZZ

                  57,5

                  0805 50 10

                  EG

                  67,3

                  MA

                  42,1

                  TR

                  43,2

                  ZZ

                  50,9

                  0808 10 80

                  AR

                  96,2

                  BR

                  86,9

                  CA

                  91,4

                  CL

                  113,5

                  CN

                  85,5

                  MK

                  50,2

                  US

                  142,8

                  ZA

                  67,5

                  ZZ

                  91,8

                  0808 20 50

                  AR

                  91,6

                  CL

                  79,3

                  CN

                  69,0

                  US

                  79,9

                  ZA

                  93,2

                  ZZ

                  82,6

         (1)  Номенклатура на страните, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „друг произход“.


title: Регламент за изпълнение (ЕС) № 584/2013 на Комисията от 18 юни 2013 година за одобрение на минимална промяна в спецификацията на название, вписано в Регистъра на защитените наименования за произход и на защитените географски указания [Melton Mowbray Pork Pie (ЗГУ)]

text:
               21.6.2013

               BG

               Официален вестник на Европейския съюз

               L 169/39

      РЕГЛАМЕНТ ЗА ИЗПЪЛНЕНИЕ (ЕС) № 584/2013 НА КОМИСИЯТА

   от 18 юни 2013 година
   за одобрение на минимална промяна в спецификацията на название, вписано в Регистъра на защитените наименования за произход и на защитените географски указания [Melton Mowbray Pork Pie (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 53, параграф 2, втора алинея от него,
   като има предвид, че:

               (1)

               Регламент (ЕС) № 1151/2012 влезе в сила на 3 януари 2013 г. Той отмени и замени Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (2).

               (2)

               В съответствие с член 9, параграф 1, първа алинея от Регламент (ЕО) № 510/2006 Комисията разгледа заявката на Обединеното кралство за одобрение на промени в спецификацията на защитеното географско указание „Melton Mowbray Pork Pie“, регистрирано в съответствие с Регламент (ЕО) № 566/2009 на Комисията (3).

               (3)

               Целта на заявката е да се внесе промяна в спецификацията, като се изясни ролята на сгъстителите и останалите съставки, използвани при производството на „Melton Mowbray Pork Pie“.

               (4)

               Комисията разгледа съответната промяна и стигна до заключението, че тя е обоснована. Тъй като промяната е минимална, Комисията може да я одобри, без да прибягва до процедурата, установена в членове 50—52 от Регламент (ЕС) № 1151/2012,

         ПРИЕ НАСТОЯЩИЯ РЕГЛАМЕНТ:
   Член 1
   Спецификацията на защитеното географско указание „Melton Mowbray Pork Pie“ се изменя в съответствие с приложение I към настоящия регламент.
   Член 2
   Единният документ, съдържащ основните елементи на спецификацията, е включен в приложение II към настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 юни 2013 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ L 93, 31.3.2006 г., стр. 12.

      (3)  ОВ L 168, 30.6.2009 г., стр. 20.

      ПРИЛОЖЕНИЕ I
      Одобряват се следните промени в спецификацията на защитеното географско указание „Melton Mowbray Pork Pie“:

                  Метод на производство (раздел 4.5 от спецификацията)

                  Изменение

                  Обяснение

                              4.5.

                              Метод на производство: съставки за производството на „Melton Mowbray Pork Pie“:

                     Задължителни съставки — трябва да се използват следните съставки:

                  По този начин са изяснени всички съставки, които трябва да бъдат използвани при производството на „Melton Mowbray Pork Pie“.

                  Немариновано свинско месо

                  Сол

                  Свинска мас и/или мазнина

                  Пшенично брашно

                  Свински желатин и/или свинско костно вещество

                  Вода

                  Подправки

                     Незадължителни съставки — могат да се използват следните съставки:

                  Това са незадължителните съставки, които могат да бъдат използвани, други не се допускат.

                  Яйца и/или мляко (само за глазиране)

                  Глазура (яйца и/или мляко) — подчертава златистокафявия цвят на печивото. Яйца и мляко се използват при печене в домашни условия и за търговски цели за подобряване на вида на сладкарски и хлебни изделия.

                  Галета или сухар

                  Галета или сухар

                  Нишесте

                  Нишесте

                  При използване на тези незадължителни съставки общият им дял в крайния продукт не трябва да надвишава 8 %. Отделно по съставки:

                  Тези съставки, използвани често като сгъстители, позволяват плънката да се обработва (докато е сурова), задържат соковете от месото при печенето на продукта и способстват за постигане на плътност на консистенцията на месото в печения продукт.

                  Глазура < 1 %,

                  Галета или сухар < 2 %,

                  Нишесте < 5 %

                  Посочва се и максималният допустим дял за всяка незадължителна съставка.

                  При производството на „Melton Mowbray Pork Pie“ не могат да бъдат използвани други съставки, освен изброените по-горе и техните съставки.

                  По този начин става ясно, че могат да се използват само изброените по-горе съставки и че други не се допускат.

                  Съставките за тестото се смесват, оформят се основи и капачета преди да бъде приготвен паят.

                  Изтрива се изразът „и се оставят да престоят“, тъй като няма ясно определение какво означава това и този етап от производствения процес не играе никаква роля за различаване на „Melton Mowbray Pork Pie“ от други видове пай от свинско месо.

                  Свинското месо се нарязва или накълцва и се смесва с останалите съставки за плънката.

                  Така се изяснява кои съставки се използват за плънката.

                  След това пайовете се глазират (ако е необходимо), изпичат се до придобиване на златистокафяв цвят, оставят се да се охладят и се желират.

                  Така се уточнява на кой етап от производството на пай се извършва глазирането, което е незадължително.

                  Целта на заявката за промяна е да се изясни ролята на сгъстителите и останалите съставки, използвани при производството на „Melton Mowbray Pork Pie“. Производителите използват добавките от години. На значението на тяхното включване в точка 4.5 не бе обърнато достатъчно внимание и при изпращането в Брюксел на първоначалната заявка срещу списъка на съставките бе добавена думата „само“. Изрично е отбелязано, че тези добавки не променят посоченото минимално съдържание на месо (30 % в крайния продукт) и че думите „съставките за плънката“ в първоначалната рубрика „Метод на производство“ се отнасят до съставките, които сега са изброени в заявката за одобрение на промяна.

      ПРИЛОЖЕНИЕ II
      ЕДИНЕН ДОКУМЕНТ
      Регламент (ЕО) № 510/2006 на Съвета относно закрилата на географски указания и наименования за произход на земеделски продукти и храни (1)

         „MELTON MOWBRAY PORK PIE“

      ЕО №: UK-PGI-0105-0947-3.2.2012

         ЗГУ (Х) ЗНП ()

      1.   Наименование

      „Melton Mowbray Pork Pie“
      2.   Държава членка или трета държава

      Обединеното кралство
      3.   Описание на земеделския продукт или храна

      3.1.   Вид продукт

                  Клас 1.2.

                  Месни продукти (варени, осолени, пушени и др.)

            3.2.   Описание на продукта, за който се отнася наименованието от точка 1

      Коричката на „Melton Mowbray Pork Pie“ (пай със свинско месо, приготвян в района на град Melton Mowbray), е с дъговидни стени и тестото е златистокафяво на цвят, с плътна консистенция. Плънката от свинско месо не е маринована и е с цвят на печено свинско месо. Консистенцията на плънката е влажна и ронлива. Съгласно определението на ЕС за месо съдържанието на месо в целия продукт трябва да бъде поне 30 %. Между плънката и тестената обвивка има желиран слой.
      Коричката има приятния вкус на печено тесто, а плънката има наситен вкус на месо и подправки, по-конкретно черен пипер. Към пая не се добавят изкуствени оцветители, овкусители или консерванти. Продуктът се предлага с различни размери и тегло, в широка гама от търговски обекти, включително в традиционните месарски магазини, супермаркетите, магазините за деликатесни продукти и хранителните магазини.
      3.3.   Суровини (само за преработени продукти)

      При производството на „Melton Mowbray Pork Pie“ е задължително използването на следните съставки:

                  Свинско месо (немариновано свинско месо)

                  Сол

                  Свинска мас и/или мазнина

                  Пшенично брашно

                  Свински желатин и/или свинско костно вещество

                  Вода

                  Подправки

            3.4.   Незадължителни съставки — могат да се използват следните съставки:

                  Яйца и/или мляко (само за глазиране)

                  Галета или сухар

                  Нишесте

            При използване на тези незадължителни съставки общият им дял в крайния продукт не трябва да надвишава 8 %. Дял на всяка съставка: глазура < 1 %, галета или сухар < 2 %, нишесте < 5 %.
      При производството на „Melton Mowbray Pork Pie“ не могат да се използват други съставки. При производството на „Melton Mowbray Pork Pie“ не могат да бъдат използвани други съставки, освен изброените по-горе и техните съставки.
      3.5.   Фураж (само за продукти от животински произход)

      Не е приложимо
      3.6.   Специфични етапи на производството, които трябва да бъдат извършени в определения географски район

      Производството на „Melton Mowbray Pork Pie“ се извършва в определения район и включва следните етапи:

                  —

                  Съставките за тестото се смесват, оформят се основи и капачета преди да бъде приготвен паят.

                  —

                  Приготвя се плънката за пая, като свинското месо се нарязва или накълцва и се смесва с останалите съставки за плънката.

                  —

                  Тестените основи се прихващат в обръчи или се оформят около твърда поставка или подобно приспособление.

                  —

                  Плънката за пая се разпределя върху тестените основи, предварително нарязаните или разточени капачета от тесто се поставят върху пая и се огъват, за да се затвори паят. Някои пайове се повдигат ръчно, други се оформят с декоративно нарязване.

                  —

                  След това продуктът се изважда от обръчите и се поставя върху тава за печене, без да се поддържа. Някои пайове се замразяват в това състояние и се съхраняват, за да бъдат изпечени по-късно, или се продават замразени за печене на друго място.

                  —

                  След това пайовете се глазират (ако е необходимо), изпичат се до придобиване на златистокафяв цвят, оставят се да се охладят и се желират.

                  —

                  Накрая пайовете се охлаждат до под 8 °С.

                  —

                  Пайовете могат да се опаковат и да им се постави код с датата на производство, за да бъдат продавани на дребно, или се оставят неопаковани.

                  —

                  Пайовете могат да се поставят в хладилна витрина, откъдето могат да бъдат закупени. Някои от пайовете се продават топли в рамките на 4 часа след желирането.

            3.7.   Специфични правила за рязане, настъргване, опаковане и др.

      Всеки член на асоциацията „Melton Mowbray Pork Pie“ получава собствен сертификационен номер, предоставен от контролния орган, който се поставя на опаковката, както и върху рекламните материали в пункта за продажба при продажба на „Melton Mowbray Pork Pie“. Този уникален номер спомага за проследяването на всеки продаден пай директно до неговия производител. Когато става въпрос за малки производители, част от техните продукти се продават единствено в собствените им пунктове за продажба, докато други по-големи производители продават продуктите си в големите магазини за продажби на дребно.
      На производителите се издава здравна маркировка от агенцията за стандарти при храните и това, в съчетание с ползването на код с дата, позволява пълно проследяване на продукта от мястото на продажба през партидата готова продукция до одобрения доставчик на всяка от съставките.
      3.8.   Специфични правила за етикетиране

      Асоциацията Melton Mowbray Pork Pie следи за употребата на своя печат за автентичност, предоставен на всеки от членовете ѝ. Печатът се използва и върху всички опаковки и рекламни материали в пункта за продажба.

      4.   Кратко определение на географския район

      Град Melton Mowbray и околният район, ограничен от следните граници:

                  —

                  на север, от A52 между M1 и А1, включително град Нотингам;

                  —

                  на изток, от А1 между А52 и А605, включително градовете Grantham и Stamford;

                  —

                  на запад, от М1 между А52 и А45;

                  —

                  на юг, между А45 и А605, от М1 до А1, включително град Northampton.

            5.   Връзка с географския район

      5.1.   Специфична характеристика на географския район

      Задълбочените проучвания на местен историк показаха, че в началото и средата на ХIХ век, когато започва търговското производство на пай, пречки от географско и икономическо естество вероятно са ограничили производството на „Melton Mowbray Pork Pie“ в рамките на град Melton Mowbray и неговите околности.
      Описаната в раздел 4 географска област е по-широка от първоначалния район на производство на продукта. Това е съобразено с факта, че с течение на времето посочените пречки са губели своето значение и производството на „Melton Mowbray Pork Pie“ в съответствие с описания в точка 3.5 метод на производство е ставало в продължение на 100 години в по-широкия район около Melton Mowbray.
      От средата на ХVIII век сезонните ловци на лисици започват да концентрират ловната си дейност около град Melton Mowbray През есента и зимата се колят прасета и се приготвят пайове със свинско месо. Прислужниците, придружаващи ловците, носят в джобовете си въпросните пайове, за да ги консумират, докато придвижват конете от едно село в друго според капризите на богатите ловци. Вкусните, непретенциозни селски пайове скоро са забелязани от неуморно яздещите ловци на лисици, които започват да ги носят в чанти и джобове, за да ги консумират, докато са по следите на лисиците.
      Богатите сезонни ловци толкова много харесват превъзходните пайове, че очакват да им бъдат поднесени за закуска в клубовете в Лондон. През 1831 г. Едуард Адкок започва да изнася от Melton Mowbray пайове със свинско месо, като използва ежедневния пощенски дилижанс от Лийдс до Лондон Така започва процесът на комерсиализация и търговско предлагане на „Melton Mowbray Pork Pie“.
      Епохата на железопътния превоз променя индустрията. Вместо ежедневните конски впрягове на пощенския дилижанс, за превоза на пайовете до Лондон и други големи градове започват да се предоставят специални железопътни вагони. В близост до гарата на Melton Mowbray се строят пекарни и пайовете се транспортират в цялото Обединено кралство и дори до Австралия, Нова Зеландия и Южна Африка в хладилните отделения на товарните кораби, които се завръщат към посочените страни. Популярността на пая се разнася и от 70-те години на ХIХ век до края на века производството му процъфтява. В резултат на растящата популярност на продукта някои от водещите производители правят неуспешен опит да защитят наименованието от имитации.
      Първата световна война слага край на износа на продукта и отбелязва началото на упадъка на неговото производство. През последните 20 години обаче отново се наблюдава възстановяване на производството с оглед задоволяване на търсенето на този интересен хранителен продукт. Произведените в посочената област пайове „Melton Mowbray Pork Pie“ се предлагат в много от големите супермаркети и освен това отново се изнасят в чужбина.
      5.2.   Специфична характеристика на продукта

      Коричката на „Melton Mowbray Pork Pie“ е с дъговидни стени, което му придава характерната дъговидна форма. Тестото е златистокафяво на цвят, с плътна консистенция. Свинското месо, използвано за плънката, не е мариновано, затова при печене придобива сив цвят — като цвета на печеното свинско месо. Консистенцията на плънката е влажна и ронлива. Съгласно определението на ЕС за месо съдържанието на месо в целия продукт трябва да бъде поне 30 %. Между плънката и тестената обвивка има желиран слой.
      Коричката има приятния вкус на печено тесто, а плънката има наситен вкус на месо и подправки, по-конкретно черен пипер. Към пая не се добавят изкуствени оцветители, овкусители или консерванти.
      Пайовете „Melton Mowbray Pork Pie“ се различават значително от другите пайове със свинско месо по своята опаковка, дизайн и търговско предлагане в пунктовете за продажба. В сравнение с другите пайове със свинско месо, които се предлагат на пазара, тяхната цена е по-висока с 10—15 % поради специфичната им репутация, която ги отличава като различни и заслужаващи цената си. Асоциацията „Melton Mowbray Pork Pie“ беше създадена през 1998 г. с цел да обедини всички производители от посочената област, за да бъде гарантирана защитата на автентичния „Melton Mowbray Pork Pie“ и да се повиши осведомеността относно произхода на продукта.
      5.3.   Причинно-следствена връзка между географския район и качеството или особеностите на продукта (за ЗНП) или специфично качество, репутация или друга особеност на продукта (за ЗГУ)

      От ХVI век нататък около град Melton Mowbray започва засилен процес на ограждане на земи. Тези земни ограждения премахват широките полета от пейзажа и слагат началото на имотите, оградени от живи плетове, които са толкова характерни за стопанствата в района на East Midland. В резултат на това основната селскостопанска дейност се променя — от отглеждане на овце върху широките пасища в контролирано отглеждане на едър рогат добитък. Излишното краве мляко се преработва на сирене, основно от вида Blue Stilton. При производството на сирене се получава суроватка като страничен продукт. Смесената с трици суроватка е отлична храна за свинете. Млекопроизводителите изграждат кочини и започват да отглеждат селскостопанските животни, които да изяждат натрупания излишък при производството на сирене.
      В последно време пайовете „Melton Mowbray Pork Pie“ привлякоха внимание от различни места. Международният пътеводител „Lonely Planet“ споменава град Melton Mowbray, описвайки го като градът, „дал на света най-вкусните пайове със свинско месо под слънцето“. Възобновената популярност на продукта беше демонстрирана отново през 1996 г., когато херцогът на Глостър привлече вниманието на медиите по време на посещение на магазин на производител на продукта и негова снимка как дегустира „Melton Mowbray Pork Pie“ беше поместена във вестниците. BBC също излъчи филм за „Melton Mowbray Pork Pie“ в рамките на своята популярна телевизионна програма „Food and Drink“, която се излъчва в най-гледаното време.

         Препратка към публикуваната спецификация

      (член 5, параграф 7 от Регламент (ЕО) № 510/2006)
      http://archive.defra.gov.uk/foodfarm/food/industry/regional/foodname/products/documents/melton-mowbray-pgi-20120723.pdf

         (1)  Заменен с Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни.


title: Регламент за изпълнение (ЕС) № 580/2012 на Комисията от 29 юни 2012 година за установяване на стандартни стойности при внос с цел определяне на входната цена на някои плодове и зеленчуци

text:
               30.6.2012

               BG

               Официален вестник на Европейския съюз

               L 171/8

         РЕГЛАМЕНТ ЗА ИЗПЪЛНЕНИЕ (ЕС) № 580/2012 НА КОМИСИЯТА
   от 29 юни 2012 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 29 юни 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  TR

                  52,3

                  ZZ

                  52,3

                  0707 00 05

                  TR

                  103,7

                  ZZ

                  103,7

                  0709 93 10

                  TR

                  99,0

                  ZZ

                  99,0

                  0805 50 10

                  AR

                  72,8

                  UY

                  89,3

                  ZA

                  95,0

                  ZZ

                  85,7

                  0808 10 80

                  AR

                  114,7

                  BR

                  93,7

                  CL

                  107,8

                  NZ

                  136,1

                  US

                  180,9

                  UY

                  57,1

                  ZA

                  107,3

                  ZZ

                  113,9

                  0809 10 00

                  TR

                  193,2

                  ZZ

                  193,2

                  0809 29 00

                  TR

                  421,8

                  ZZ

                  421,8

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) 2016/1959 на Комисията от 7 ноември 2016 година за вписване на наименование в регистъра на защитените наименования за произход и защитените географски указания [Anguria Reggiana (ЗГУ)]

text:
               9.11.2016

               BG

               Официален вестник на Европейския съюз

               L 301/12

         РЕГЛАМЕНТ ЗА ИЗПЪЛНЕНИЕ (ЕС) 2016/1959 НА КОМИСИЯТА
   от 7 ноември 2016 година
   за вписване на наименование в регистъра на защитените наименования за произход и защитените географски указания [Anguria Reggiana (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на наименованието „Anguria Reggiana“, подадено от Италия, бе публикувано в Официален вестник на Европейския съюз
                   (2).

               (2)

               Тъй като Комисията не получи никакви възражения по член 51 от Регламент (ЕС) № 1151/2012, наименованието „Anguria Reggiana“ следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Anguria Reggiana“ (ЗГУ).
   Наименованието по първа алинея се използва за идентифициране на продукт от клас 1.6. Плодове, зеленчуци и зърнени култури, пресни или преработени, от приложение XI към Регламент за изпълнение (ЕС) № 668/2014 на Комисията (3).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 ноември 2016 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  ОВ C 250, 9.7.2016 г., стр. 4.

      (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


title: Регламент за изпълнение (ЕС) 2017/1354 на Комисията от 20 юли 2017 година за определяне на начина за представяне на информацията, предвидена в член 10, параграф 10 от Директива 2014/53/ЕС на Европейския парламент и на Съвета (Текст от значение за ЕИП. )

text:
               21.7.2017

               BG

               Официален вестник на Европейския съюз

               L 190/7

         РЕГЛАМЕНТ ЗА ИЗПЪЛНЕНИЕ (ЕС) 2017/1354 НА КОМИСИЯТА
   от 20 юли 2017 година
   за определяне на начина за представяне на информацията, предвидена в член 10, параграф 10 от Директива 2014/53/ЕС на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2014/53/ЕС на Европейския парламент и на Съвета от 16 април 2014 г. за хармонизирането на законодателствата на държавите членки във връзка с предоставянето на пазара на радиосъоръжения и за отмяна на Директива 1999/5/ЕО (1), и по-специално член 10, параграф 10 и член 45, параграф 2 от нея,
   като има предвид, че:

               (1)

               В член 10, параграф 10 от Директива 2014/53/ЕС се предвижда, че в случай на ограничения за пускането в действие или на изисквания, свързани с разрешаване на ползването, информацията върху опаковката трябва да позволява идентифицирането на държавите членки или на географския район в рамките на дадена държава членка, където съществуват ограничения за пускането в действие или изисквания, свързани с разрешаване на ползването, и че тази информация се включва в инструкциите, придружаващи радиосъоръжението.

               (2)

               Съгласно член 10, параграф 10 от Директива 2014/53/ЕС Комисията може да приема актове за изпълнение, определящи начина на представяне на информацията, предвидена в член 10, параграф 10.

               (3)

               Тези актове за изпълнение се приемат в съответствие с процедурата по консултиране, посочена в член 45, параграф 2 от Директива 2014/53/ЕС.

               (4)

               Мерките, предвидени в настоящия регламент, са в съответствие със становището на Комитета за оценяване на съответствието и надзор на пазара в областта на далекосъобщенията, създаден с член 45 от Директива 2014/53/ЕС,

         ПРИЕ НАСТОЯЩИЯ РЕГЛАМЕНТ:
   Член 1
   Настоящият регламент определя начина на представяне на информацията, предвидена в член 10, параграф 10 от Директива 2014/53/ЕС, и той се прилага само към радиосъоръженията, които са предмет на ограничения за пускането в действие или на изисквания, свързани с разрешаване на ползването, в най-малко една държава членка.
   Член 2
   1.   Ако радиосъоръжение е предмет на ограничения за пускането в действие или на изисквания, свързани с разрешаване на ползването, както е предвидено в член 10, параграф 10 от Директива 2014/53/ЕС, върху опаковката на радиосъоръжението се поставят така, че да са видими и четливи:

               а)

               пиктограма по приложение I; или

               б)

               думите „Ограничения или изисквания в“ на език, който е лесно разбираем от крайните ползватели, както е установено от съответната държава членка, последвани от съкращенията на държавите членки по приложение II, където съществуват такива ограничения или изисквания.

         2.   Ако радиосъоръжение е предмет на ограничения за пускането в действие или на изисквания, свързани с разрешаване на ползването, както е предвидено в член 10, параграф 10 от Директива 2014/53/ЕС, инструкциите, придружаващи радиосъоръжението, съдържат списък на държавите членки и географските райони в държавите членки, където съществуват такива ограничения или изисквания, както и видовете ограничения или изисквания, приложими във всяка държава членка и всеки географски район в държава членка, като списъкът се съставя на език, който е лесно разбираем от крайните ползватели, както е установено от съответната държава членка.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз и се прилага от 9 август 2018 г.
   Счита се, че радиосъоръженията, които са пуснати на пазара след 8 август 2017 г. и са в съответствие с настоящия регламент, отговарят на член 10, параграф 10 от Директива 2014/53/ЕС.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 юли 2017 година.

            За Комисията

            Председател

         Jean-Claude JUNCKER

      (1)  ОВ L 153, 22.5.2014 г., стр. 62.

      ПРИЛОЖЕНИЕ I

         Пиктограма

                  1.

                  Пиктограмата трябва да е под формата на таблица.

                  2.

                  Пиктограмата трябва да включва следния символ:

                  3.

                  Под или отстрани на символа, указан в параграф 2, в пиктограмата трябва да са посочени съкращенията на държавите членки по приложение II, където съществуват ограничения за пускането в действие или изисквания, свързани с разрешаване на ползването.

                  4.

                  Пиктограмата и съдържанието ѝ могат да подлежат на различно представяне (например да са различни на цвят, плътни или кухи, с различна дебелина на линиите), при условие че остават видими и четливи.

                  5.

                  Примери на пиктограма:

                              ES

                              LU

                              RO

                              CZ

                              FR

                              HU

                              SI

                              DK

                              HR

                              BG

                              EE

                              BE

      ПРИЛОЖЕНИЕ II

         Съкращения

      Съкращенията за държавите членки са следните:
      Белгия (BE), България (BG), Чешка република (CZ), Дания (DK), Германия (DЕ), Естония (EЕ), Ирландия (IЕ), Гърция (EL), Испания (ES), Франция (FR), Хърватия (HR), Италия (IT), Кипър (CY), Латвия (LV), Литва (LT), Люксембург (LU), Унгария (HU), Малта (MT), Нидерландия (NL), Австрия (AT), Полша (PL), Португалия (PT), Румъния (RO), Словения (SI), Словакия (SK), Финландия (FI), Швеция (SE), Обединено кралство (UK).